


Z A P I S N I K
8. sjednice Vijeća Mjesnog odbora Gajevo, održane 13. siječnja 2022. u prostorijama Mjesne samouprave Gajevo, Ulica Augusta Prosenika 9,  s početkom u 18:00 sati

NAZOČNI ČLANOVI VIJEĆA: Ivan Bubić, Liliana Čuk, Ivan Kartelo, Sandra Prlenda Perkovac, Tihana Soljankić, Maja Trut, Danijel Vrkljan

NENAZOČNI ČLANOVI VIJEĆA: Sanda Malbaša, Jozo Kosir
OSTALI NAZOČNI: Nema

Predsjedava: Tihana Soljankić, predsjednica Vijeća
Zapisnik vodi: Ivan Bubić, član Vijeća

Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.
Vijeće jednoglasno, bez izmjene, prihvaća tekst zapisnika 7. sjednice Vijeća od 13. prosinca 2021. godine.
Na prijedlog predsjednice Vijeće jednoglasno utvrđuje

DNEVNI RED
1. Prijedlog Izvješća o radu Vijeća Mjesnog odbora Gajevo za 2021.
2. Prijedlog Programa rada Vijeća Mjesnog odbora Gajevo za 2022.
3. Postava prepreka na vatrogasnom prilazu u Ulici Zvonimira Cimermančića 1-3-5 i Ulici Antuna Stipančića 22-24-26 po zahtjevu J.T.
4. Izgradnja nove rasvjete na platou Ulica Hrvoja Macanovića 7 - Ulica Martina Pušteka 2 po zahtjevu S.M.
5. Sanacija biciklističke staze na Horvaćanskoj cesti po zahtjevu D.O. :
a) kod ulice Augusta Prosenika
b)  kod potoka Črnomerec
6. Postava rubnjaka u Jelašićevoj ulici 39 zapadno po zahtjevu Đ.Š.
7. Postava klamerica na zelenoj površini na jugoistočnom dijelu križanja ulice Hrgovići i Klekove ulice po zahtjevu predsjednice Vijeća
8. Postava klamerica na zelenoj površini duž zapadnog nogostupa u ulici Hrgovići od Klekove ulice do Našičke ulice po zahtjevu V.S.
9. Pitanja, prijedlozi i obavijesti

Ad.1. Prijedlog Izvješća o radu Vijeća Mjesnog odbora Gajevo za 2021.:
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
Nitko ne sudjeluje u raspravi.
Vijeće jednoglasno donosi:

IZVJEŠĆE O RADU VIJEĆA MJESNOG ODBORA GAJEVO
U 2021. GODINI
1. UVODNE NAPOMENE
Ukupni rad i djelovanje, kao i zadaće, prava i ovlasti Vijeća Mjesnog odbora Gajevo normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst), Pravila Mjesnog odbora Gajevo i Poslovnik o radu Vijeća Mjesnog odbora Gajevo.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2021. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.

2. SASTAV VIJEĆA

U 2021. provedeni su izbori za gradske četvrti i mjesne odbore. Vijeće Mjesnog odbora Gajevo konstituirano je 25. lipnja 2021. u sljedećem sazivu: Ivan Bubić (Zagreb je naš!), Liliana Čuk (SDP), Ivan Kartelo (Zagreb je Naš!), Jozo Kosir (MOST), Sanda Malbaša (Zagreb je naš!), Sandra Prlenda Perkovac (Nova ljevica), Tihana Soljankić (Zagreb je naš!), Maja Trut (HDZ), Danijel Vrkljan (Domovinski pokret).
	Za predsjednicu vijeća Mjesnog odbora Gajevo izabrana je Tihana Soljankić, a za potpredsjednicu Sanda Malbaša.

Na konstituirajućoj sjednici član Vijeća Slaven Vukasović (ZJN) prihvatio je dužnost člana Vijeća Gradske četvrti Trešnjevka-jug, a zamijenio ga je Ivan Kartelo (ZJN). Član Vijeća Renato Petek (SDP) je prihvatio dužnost člana Vijeća Gradske četvrti Trešnjevka-jug, a zamijenila ga je Liliana Čuk (SDP).

U starom sazivu Vijeća u 2021. bili su: Liliana Čuk (SDP), Ljubica Ćurić (NLZG), Josip Husnjak (BM 365), Dragica Jantol (SDP), Karolina Muža (BM 365), Gordan Ratkaj (NLZG), Ljiljana Suzić (SDP), Mladen Štefok (HDZ) i Maja Trut (HDZ).
Za predsjednicu Vijeća Mjesnog odbora Gajevo izabrana je Maja Trut, a za potpredsjednika Gordan Ratkaj.

3. O RADU VIJEĆA

a) Predsjednica Vijeća

Predsjednica Vijeća vršila je svoje dužnosti temeljem odredbi Pravila Mjesnog odbora Gajevo (članci 20. i 22). Osim toga obavljala je i cijeli niz drugih aktivnosti vezanih uz poslove i zadaće funkcije koju obnaša. Poklanjala je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljala razgovore po potrebi, prvenstveno u za to određenim terminima dežurstava Vijeća Mjesnog odbora, nastojeći im pomoći u rješavanju mnogobrojnih pitanja, posebno onih komunalne prirode. Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme. Tijesno je surađivala s predsjednikom/com Vijeća Gradske četvrti, osobito na redovnim sastancima koordinacije predsjednika/ce Vijeća Gradske četvrti s predsjednicima vijeća mjesnih odbora.

b) Potpredsjednik/ca Vijeća

      Potpredsjednik/ca Vijeća sukladno odredbama članka 21. Pravila Mjesnog odbora Gajevo, njezinim dužnostima, pomagao/la je predsjednici u njezinom radu. 

c) Članovi Vijeća

Članovi Vijeća svoje pravo i dužnosti, određene člankom 13. Pravila Mjesnog odbora Gajevo, ostvarivali su uglavnom sudjelujući u radu sjednica Vijeća. Njihovo se djelovanje očitovalo prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje. Povrh toga, sudjelovali su u redovitim dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i bržeg rješavanja najvažnijih problema svakodnevnog života, osobito onih komunalne prirode. Osim toga, članovi Vijeća primali su građane u terminima određenim za njihovo dežurstvo, te prema potrebi obilazili teren u skladu sa zahtjevima građana i Vijeća Gradske četvrti.

3.1. SADRŽAJ I UČINCI RADA VIJEĆA

Što se tiče strukture akata Vijeća prema predlagateljima (inicijatorima) uglavnom su to bili predsjednica Vijeća i Vijeće Gradske četvrti.
	U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija Mjesnog odbora kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora.
	Sukladno Zaključku o prostorima mjesne samouprave (Službeni Glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21 ). Vijeće je odlučivalo o povremenom korištenju prostora mjesne samouprave u Ulici Augusta Prosenika 9, dok je odluke o jednokratnom korištenju prostora donosila predsjednica Vijeća temeljem ovlasti Vijeća. 
Korištenje prostora uvjetovano je bilo novonastalom pandemijom bolesti COVID – 19 uzrokovane korona virusom SARS-CoV-2, zbog čega su se korisnici morali pridržavati mjera Stožera civilne zaštite RH i  preporuka Hrvatskog zavoda za javno zdravstvo.

4. ZAKLJUČNE OCJENE
Vijeće Mjesnog odbora Gajevo potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću od strane građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.
Iako niti samo Vijeće još nije zadovoljno krajnjim učincima svoga djelovanja u pogledu brzine i kvalitete rješavanja pojedinih problema na području Mjesnog odbora, odnosno spremnosti gradskih upravnih tijela i drugih institucija na uvažavanje njegovih inicijativa, prijedloga i zahtjeva, i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka - jug i Gradom Zagrebom.
	
5. KVANTITATIVNI PODACI
I. Sjednice Vijeća 
	
	Stari saziv
	Novi saziv
	Ukupno

	Ukupan broj održanih sjednica Vijeća MO
	4
	7
	11

	Ukupan broj točaka dnevnog reda održanih sjednica Vijeća MO
	22
	44
	66

	Ukupan broj akata (zaključaka) donesenih na sjednicama Vijeća MO
	18
	60
	78

	Broj pitanja, zahtjeva i prijedloga članova Vijeća MO na koje su zatraženi odgovori ili očitovanja gradskih tijela ili drugih subjekata
	0
	2
	2

	Broj pitanja, zahtjeva i prijedloga članova Vijeća MO na koje su pribavljeni odgovori ili očitovanja gradskih tijela ili drugih subjekata
	0
	2
	2

	Broj donesenih mišljenja Vijeća o prijedlozima (nacrtima) akata gradskih tijela
	1
	9
	10

	Broj donesenih mišljenja Vijeća o prijedlozima (nacrtima) akata Vijeća GČ
	1
	1
	2

	Broj sjednica Vijeća kojima su prisustvovali zaposlenici Gradskog ureda za MS
	0
	2
	2

	Broj sjednica na kojima su zapisnike vodili sami članovi VMO
	4
	6
	10

	Uobičajeno (najčešće) vrijeme održavanja sjednica VMO
	18:00
	19:00
	18:30



II. Korištenje prostora mjesne samouprave

	
	Stari saziv
	Novi saziv
	Ukupno 

	Broj izdanih odobrenja za povremeno korištenje bez naknade
	1
	13
	14

	Broj izdanih odobrenja za jednokratno korištenje bez naknade
	0
	2
	2

	Broj izdanih odobrenja za povremeno korištenje uz naknadu
	0
	0
	0

	Broj izdanih odobrenja za jednokratno korištenje uz naknadu
	0
	0
	0

	Broj odobrenja izdanih političkim strankama
	0
	4
	4

	Broj odobrenja izdanih udrugama umirovljenika
	1
	2
	3

	Ukupan broj sati korištenja prostora MS tjedno
	39
	41
	80



III. Zahtjevi građana i pravnih osoba

	
	Stari saziv
	Novi saziv
	Ukupno

	Broj zaprimljenih podnesaka vijećima mjesnih odbora
	7
	38
	45

	Broj podnesaka proslijeđenih drugim subjektima
	5
	14
	19

	Broj riješenih podnesaka (predmeta)
	1
	13
	14

	Broj odgovora na upite medija, odnosno građana putem medija
	0
	0
	0




.
Ad.2. Prijedlog programa rada Mjesnog odbora Gajevo za 2022.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
Nitko ne sudjeluje u raspravi.
Vijeće jednoglasno donosi
P R O G R A M   R A D A
VIJEĆA MJESNOG ODBORA GAJEVO ZA 2022. GODINU

I. POLAZNE OSNOVE
	Djelovanje Vijeća Mjesnog odbora Gajevo (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja, 
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta s novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
7. stanja sigurnosti i zaštite osoba, imovine i dobara te nastavak mjera i aktivnosti projekta „Policajac u zajednici“;
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti;
9. zaštite djece, mladeži, starijih osoba, osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana;
11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora.
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2022. godini želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana;
2. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);
4. realizirati dovršetak gradnje Društvenog doma Gajevo.

III. ZADACI I ROKOVI

	Radi postizanja ovih Programom utvrđenih ciljeva, Vijeće će na svojim radnim sjednicama tijekom 2022. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. Financijski plan Mjesnog odbora za 2022. i Godišnji izvještaj o izvršenju Financijskog plana za 2021.;
3.  Raspolaganje imovinom Mjesnog odbora;
4. Plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti – rok veljača 2022.;
5.  Izvješće o radu za 2021. i Program rada za 2022.;
6. može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio Mjesnog odbora ili za cijeli Mjesni odbor i utvrditi prioritete u njegovoj realizaciji;

Vijeće će, osim navedenog, tijekom 2022. godine provoditi sljedeće aktivnosti:
1. organizirati i provesti manifestaciju za Dan Mjesnog odbora Gajevo;
2. sudjelovati u provođenju civilne zaštite na svom području;
3. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
4. surađivati s drugim mjesnim odborima na području Gradske četvrti Trešnjevke -jug, osobito sa susjednim mjesnim odborima; 
	5. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
6. predlagati Vijeću Gradske četvrti plan potreba za aktivnostima, programima i projektima unapređenja kvalitete života građana koji su od interesa za cijelu Gradsku četvrt i prioritete u njihovoj realizaciji; 
7. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje;
8. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje;
9. predlagati preko Vijeća Gradske četvrti mjere za učinkovitiji rad komunalnih službi;
10. predlagati komunalne aktivnosti Gradske četvrti;
11. informirati o planovima Vijeća Gradske četvrti;
12. analizirati stanje objekta mjesne samouprave na području Mjesnog odbora;
13. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2022. godine obavljati i druge poslove utvrđene zakonom, gradskim odlukama i drugim propisima.

Ad.3. Postava prepreka na vatrogasnom prilazu u Ulici Zvonimira Cimermančića 1-3-5 i
Ulici Antuna Stipančića 22-24-26 po zahtjevu J.T.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk, Sandra Prlenda Perkovac, Tihana Soljankić, Maja Trut, Ivan Kartelo.
Vijeće jednoglasno donosi 
Z A K LJ U Č A K
1. Vijeće Mjesnog odbora Gajevo raspravljalo je o postavljanju prepreka na vatrogasnom prilazu u Ulici Zvonimira Cimermančića 1-3-5 i Ulici Antuna Stipančića 22-24-26 po zahtjevu J.T.
2. Vijeće je suglasno s predmetnim prijedlogom postave vatrogasnih zaštitnih stupića na samom početku prilaza tj. uz skošene rubnjake nogostupa te predlaže da se isti uvrsti u prijedloge plana komunalnih aktivnosti Gradske četvrti za sljedeće plansko razdoblje.
3. Zaključak dostaviti Vijeću Gradske četvrti Trešnjevka - jug.

Ad.4. Izgradnja nove rasvjete na platou Ulica Hrvoja Macanovića 7 - Ulica Martina Pušteka 2 po zahtjevu S.M. 
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk i Tihana Soljankić
Vijeće jednoglasno donosi 
Z A K LJ U Č A K
1. Vijeće Mjesnog odbora Gajevo raspravljalo je o izgradnji nove rasvjete na platou Ulica Hrvoja Macanovića 7 – Ulica Martina Pušteka 2 po zahtjevu S.M.
2. Vijeće je suglasno s predmetnim prijedlogom te predlaže da se isti dostavi Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.
3. Vijeće traži da se predmetna akcija poveže s akcijom iz točke 2. alineje 2. zaključka KLASA: 026-02/21-002/1751, URBROJ: 251-06-11-1501-21-5 od 8. listopada 2021. tj. da se usklade radovi na izgradnju javne rasvjete i uređivanja platoa i stepenica.
4. Zaključak dostaviti Vijeću Gradske četvrti Trešnjevka - jug.

Ad.5. Sanacija biciklističke staze na Horvaćanskoj cesti po zahtjevu D.O. 
a) kod ulice Augusta Prosenika 
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Sandra Prlenda Perkovac, Tihana Soljankić, Liliana Čuk
Vijeće jednoglasno donosi 
Z A K LJ U Č A K
1. Vijeće Mjesnog odbora Gajevo raspravljalo je o sanaciji biciklističke staze na Horvaćanskoj cesti kod Ulice Augusta Prosenika po zahtjevu D.O.
2. [bookmark: _Hlk94018273]Vijeće je suglasno s predmetnim prijedlogom te predlaže da se po završetku radova na rekonstrukciji vrelovoda sanira cijela biciklistička staza i sjeverni nogostup Horvaćanske ceste od križanja s Ulicom Bernarda Vukasa do križanja s Ulicom Augusta Prosenika.
3. Vijeće traži da se, na križanju Horvaćanske ceste s budućom cestom zapadno od Ulice braće Domany, prilagode svi prijelazi s biciklističke staze na razinu kolnika asfaltiranjem neposredno uz rubnjake.
4. Zaključak dostaviti Vijeću Gradske četvrti Trešnjevka - jug.

b) [bookmark: _GoBack]kod potoka Črnomerec
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Sandra Prlenda Perkovac, Tihana Soljankić, Liliana Čuk
Vijeće jednoglasno donosi 
Z A K LJ U Č A K
1. Vijeće Mjesnog odbora Gajevo raspravljalo je o sanaciji biciklističke staze na Horvaćanskoj cesti kod potoka Črnomerec po zahtjevu D.O.
2. Vijeće je suglasno s predmetnim prijedlogom te predlaže da se po završetku radova na rekonstrukciji vrelovoda sanira cijela biciklistička staza i sjeverni nogostup Horvaćanske ceste od Ulice braće Domany do zapadnog križanja s budućom prometnicom kod potoka Črnomerec.
3. Zaključak dostaviti Vijeću Gradske četvrti Trešnjevka - jug.

Ad.6. Postava rubnjaka u Jelašićevoj ulici 39 zapadno po zahtjevu Đ.Š. 
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Danijel Vrkljan, Sandra Prlenda Perkovac, Tihana Soljankić, 
Vijeće jednoglasno donosi 
Z A K LJ U Č A K
1. Vijeće Mjesnog odbora Gajevo raspravljalo je o postavljanju rubnjaka u Jelačićevoj ulici 39 zapadno po zahtjevu Đ.Š.
2. Vijeće je suglasno s predmetnim prijedlogom te predlaže da se isti uvrsti u prijedloge plana komunalnih aktivnosti Gradske četvrti za sljedeće plansko razdoblje.
3. Zaključak dostaviti Vijeću Gradske četvrti Trešnjevka - jug.

Ad.7. Postava klamerica na zelenoj površini na jugoistočnom dijelu križanja ulice Hrgovići i Klekove ulice po zahtjevu predsjednice Vijeća 
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Maja Trut, Tihana Soljankić, Liliana Čuk.
Vijeće jednoglasno donosi 
Z A K LJ U Č A K
1. Vijeće Mjesnog odbora Gajevo raspravljalo je o postavljanju klamerica na zelenoj površini na jugoistočnom dijelu križanja ulice Hrgovići i Klekove ulice po zahtjevu predsjednice Vijeća.
2. Vijeće je suglasno s predmetnim prijedlogom te predlaže da se isti uvrsti u prijedloge za plan komunalnih aktivnosti Gradske četvrti za sljedeće plansko razdoblje.
3. Zaključak dostaviti Vijeću Gradske četvrti Trešnjevka - jug.

Ad.8. Postava klamerica na zelenoj površini duž zapadnog nogostupa u ulici Hrgovići od
Klekove ulice do Našičke ulice po zahtjevu V.S. 
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Maja Trut, Tihana Soljankić, Liliana Čuk.
Vijeće jednoglasno donosi 
Z A K LJ U Č A K
1. Vijeće Mjesnog odbora Gajevo raspravljalo je o postavljanju klamerica na zelenoj površini duž zapadnog nogostupa u ulici Hrgovići od Klekove ulice do Našičke ulice po zahtjevu V.S.
2. Vijeće je suglasno s predmetnim prijedlogom te predlaže da se isti uvrsti u prijedloge za plan komunalnih aktivnosti Gradske četvrti za sljedeće plansko razdoblje.
3. Zaključak dostaviti Vijeću Gradske četvrti Trešnjevka - jug.
Ad.9. Pitanja, prijedlozi i obavijesti
Na slijedećoj sjednici moramo utvrditi prioritete za Plan komunalnih aktivnosti i izglasati financijski plan, priprema se tematska sjednica uključite se u rad preko svojih stranaka ili dostavite mišljenje o kritičnim točkama na mail.
Podsjećam sve članove vijeća da kao vijećnici imaju pravo podnositi zahtjeve prema MO-u i predlagati točke dnevnog reda.
Kako bismo mogli staviti na dnevni red prijedlog za postavljanje stalaka za bicikle kod Jarunske tržnice moramo stupiti u kontakt sa DV Jarun jer je čestica u vlasništvu Grada dana njima na korištenje.
Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.
Sjednica završena u 18:35 sati.

KLASA: 024-08/22-003/61
URBROJ: 251-13-11-15-22-1

Zagreb, 13. siječnja 2022.

Zapisnik sastavio:
Ivan Bubić
Predsjednica
Vijeća Mjesnog odbora
Gajevo
Tihana Soljankić, v. r.

